ຖະຫວາຍດອກໄມ້ຕອບບຸນແທນຄຸນບັນດານັກຮົບເສຍສະຫຼະຊີວິດເພື່ອຊາດ ຫວຽດນາມຢູ່ ກຳປູເຈຍ
ຖະຫວາຍດອກໄມ້ຕອບບຸນແທນຄຸນບັນດານັກຮົບ
ເສຍສະຫຼະຊີວິດເພື່ອຊາດຫວຽດນາມຢູ່ກຳປູເຈຍ
(ພາບ: baotintuc.vn)
ເນື່ອງໃນໂອກາດສະເຫຼີມສະຫຼອງ 68 ປີແຫ່ງວັນທະຫານເສຍອົງຄະ, ນັກຮົບເສຍສະຫຼະຊີວິດເພື່ອຊາດ (27/07/1947 – 27/07/2015), ຕອນເຊົ້າວັນທີ 27/07, ຄະນະພະນັກງານສະຖານທູດ, ບັນດາອົງການຕ່າງໜ້າຂອງຫວຽດນາມ ແລະ ຜູ້ຕາງໜ້າປະຊາຄົມຊາວຫວຽດນາມ ອາໄສຢູ່ລາຊະອານາຈັກກຳປູເຈຍ ໄດ້ໄປຖະຫວາຍທູບທຽນ, ດອກໄມ້ ເພື່ອອາໄລຫາ, ຕອບບຸນແທນຄຸນບັນດານັກຮົບເສຍສະຫຼິຊີວິດເພື່ອຊາດຢູ່ອະນຸສາວະລີທະຫານອາສາສະໝັກຫວຽດນາມ ຢູ່ນະຄອນຫຼອງພະນົມເປັນ. ຄະນະຜູ້ແທນໄດ້ສະຫງວນເວລາ 1 ນາທີເພື່ອອາໄລຫາ, ສະແດງຄວາມຮູ້ບຸນຄຸນຕໍ່ບັນດານັກຮົບວິລະຊົນອາສາສະໝັກຫວຽດນາມ ທີ່ເສຍສະຫຼະຊີວິດຢູ່ກຳປູເຈຍ ຜ່ານບັນດາໄລຍະສົງຄາມ. ມີນັກຮົບ, ຜູ້ຊ່ຽວຊານຫວຽດນາມ ນັບໝື່ນຄົນໄດ້ເສຍສະຫຼະຊີວິດພາຍຫຼັງປະຕິບັດໜ້າທີ່ສາກົນຢູ່ກຳປູເຈຍ. ມາຮອດປະຈຸບັນ, ກວ່າ 4.500 ອັດຖິທະຫານອາສາສະໝັກຫວຽດນາມ ຍັງຢູ່ເຂດດິນແດນກຳປູເຈຍ. ລັດຖະບານ 2 ປະເທດພວມຕັ້ງໜ້າຜັນຂະຫຍາຍວຽກງານຊອກກາ, ທ້ອນໂຮມ, ນຳອັດຖິທະຫານເສຍສະຫຼະຊີວິດ ກັບເມື່ອປະເທດ.
(ແຫຼ່ງຄັດຈາກ VOV)